Document ID: 31998D0103

Id-Deċiżjoni tal-Kummissjoni
tas-26 ta’ Jannar 1998
li temenda d-Deċiżjoni tal-Kummissjoni 97/467/KE li tħejji listi provviżorji ta’ stabbilimenti ta’ pajjizi terzi li minnhom l-Istati Membri jawtorizzaw l-importazzjoni tal-laħam tal-fenek u tal-laħam tas-selvaġġina mrobbija fl-irziezet
(Test b’rilevanza għaż-ŻEE)
(98/103/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tħejjija, għal perjodu temporanju, ta’ listi provviżorji ta’ stabbilimenti f’pajjizi terzi li minnhom l-Istati Membri huma awtorizzati biex jimportaw ċerti prodotti li joriġinaw mill-annimali, prodotti mis-sajd u molluski bivalvoli ħajjin [1], kif l-aħħar emendata bid-Deċiżjoni tal-Kunsill 97/34/KE [2], u b’mod partikolari l-Artikolu 2(1) u l-Artikolu 7 tagħha,
Billi d-Deċiżjoni tal-Kummissjoni 97/467/KE [3] ħejjiet listi provviżorji ta’ stabbilimenti ta’ pajjizi terzi li minnhom l-Istati Membri jawtorizzaw l-importazzjoni tal-laħam tal-fenek u tal-laħam tas-selvaġġina mrobbija fl-irziezet; billi l-lista Awstraljana ta’ stabilimenti imħejjija bid-Deċiżjoni imsemmija qabel tinkludi b’mod partikolari stabbilimenti li jipproduċu l-laħam rattiti;
Billi skond l-Artikolu 2(1) tad-Deċiżjoni tal-Kunsill 95/408/KE, lista ta’pajjiżi terzi li minnhom l-Istati Membri jawtorizzaw l-importazzjoni ta’ laħam tar-rattiti, il-kundizzjonijiet ta’ importazzjoni u ċertifikazzjoni tal-laħam tar-rattiti għandhom jiġu stabbiliti qabel it-tħejjija tal-listi provviżorji ta’ stabbilimenti ta’ pajjiżi terzi li minnhom huma awtorizzati l-importazzjonijiet tal-laħam tar-rattiti;
Billi l-lista tal-pajjiżi terzi li minnha l-Istati Membri huma awtorizzati li jimportaw il-laħam tar-rattiti, l-kondizzjonijiet tas-saħħa ta’ l-annimali u ċ-ċertifikazzjoni veterinarja meħtieġa għall-importazzjoni ta’ dan il-laħam fil-Komunità għadhom ma ġewx stabiliti;
Billi għall-għanijiet ta’ koerenza, huwa meħtieġ li tiġi hekk emendata d-Deċiżjoni 97/467/KE;
Billi l-Awstralja indikat wkoll bidliet fil-lista ta’ stabbilimenti li jipproduċu selvaġġina oħra mrobbija fl-irziezet minbarra l-laħam tar-rattiti; billi dawn għandu jingħata kont tagħhom;
Billi l-miżuri li għalihom tipprovdi din id-Deċizjoni huma skond l-opinjoni tal-Kumitat Veterinarji Permanenti,
ADOTTAT DIN ID-DEĊIŻJONI:
Artikolu 1
1. Fl-Artikolu 1 il-paragrafu 2 tad-Deċiżjoni 97/467/KE, l-kliem li ġejjin "minbarra laħam tar-rattiti" għandhom jiddaħħlu wara l-kliem: "(…) laħam tas-selvaġġina mrobbija fl-irziezet".
2. Fl-Artikolu 1 tad-Deċiżjoni 97/467/KE, il-paragrafu li ġej għandu jiddaħħal bejn paragrafu 2 u paragrafu 3:
"2a. L-Istati Membri jistgħu jawtorizzaw stabbilimenti għall-importazzjoni tal-laħam tar-rattiti sa l-1 ta’ Ottubru 1998."
Artikolu 2
L-Anness li jinsab mad-Deċiżjoni 97/467/KE huwa sostitwit bl-Anness li jinsab ma’ din id-Deċiżjoni fir-rigward ta’ l-Awstralja.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta’ Jannar 1998.

Labels: 17
5
0
3
6